
 9η ΣΥΝΕΔΡΙΑΣΗ

   ΑΘΗΝΑ
20 IOYNIOY 2006
1. Σύγκληση Επιτροπής Παρακολούθησης – Ημερήσια διάταξη

Η Επιτροπή Παρακολούθησης* του Κοινοτικού Πλαισίου Στήριξης 2000-2006, πραγματοποίησε την 9η συνεδρίασή της στις 20 Ιουνίου 2006, στην Αθήνα, μετά την υπ’ αριθμ. 21629/2375                             /22-05-06 πρόσκληση του Προέδρου της κου Χρ. Φώλια Υφυπουργού Οικονομίας και Οικονομικών. 

Στη συνεδρίαση της Επιτροπής Παρακολούθησης παρέστησαν 44 μέλη με δικαίωμα ψήφου επί συνόλου 54 μελών,  και 11 μέλη χωρίς δικαίωμα ψήφου επί 15 συνόλου μελών, (Επισυνάπτεται έγγραφο με υπογραφές).
Αφού διαπιστώθηκε απαρτία, και μετά από πρόταση του προέδρου, εγκρίθηκε από τα μέλη η ακόλουθη ημερήσια διάταξη: 

Ι.
Εισαγωγικό Μέρος
1. Έγκριση της Ημερήσιας Διάταξης 9ης  Επιτροπής Παρακολούθησης του ΚΠΣ 2000-2006.

2. Χαιρετισμός/ομιλία του Υπουργού Οικονομίας και Οικονομικών κου Γ. Αλογοσκούφη.

3. Εισήγηση του Υφυπουργού Οικονομίας & Οικονομικών κου Χ. Φώλια, Προέδρου της Επιτροπής Παρακολούθησης του ΚΠΣ 2000 – 2006.

4. Εισηγήσεις προσκεκλημένων.

ΙΙ.
Υλοποίηση του Κοινοτικού Πλαισίου Στήριξης 2000-2006

Α.  Πρόοδος υλοποίησης  ΚΠΣ 2000 - 2006
· Ενημέρωση για την εξέλιξη της πορείας του ΚΠΣ 2000-2006.
· Πρόοδος εκταμιεύσεων – Παρακολούθηση του κανόνα ν+2. 

· Ενημέρωση απολήψεων από ΕΕ.

· Ενημέρωση πορείας δράσεων του ΚΠΣ 2000 – 2006 που συνάδουν με προτεραιότητες ΕΣΠΑ.         

* Η Επιτροπή Παρακολούθησης συγκροτήθηκε με την υπ’ αριθμ. 11336/ Γ’ ΚΠΣ 312/02-04-2001 απόφαση του Υπουργού Εθνικής Οικονομίας όπως τροποποιήθηκε με τις υπ’ αριθμ. 158346/ΕΥΣΑΠΠ 214/05.04.02, την υπ’ αριθμ. 80209/ΚΠΣ1773/24-11-2003, την υπ’ αριθμ 6139 /ΕΥΣΑΠΠ 209/28.01.04, την υπ’ αριθμ. 20077 /ΕΥΣΑΠΠ 758/05.05.04 και με την 48448 /ΕΥΣΑΠ2359/09.12.04 αποφάσεις 

Β.  Συστήματα διαχείρισης και ελέγχου
· Συστήματα   διαχείρισης και ελέγχου του ΚΠΣ 2000-2006.

· Παρακολούθηση της εφαρμογής των συστημάτων διαχείρισης και ελέγχου των Επιχειρησιακών Προγραμμάτων και του ΚΠΣ 2000 - 2006.

· Σχέδιο Κατευθυντήριων γραμμών για το  κλείσιμο του ΚΠΣ 2000 – 2006 (CDRR – EU Guidelines). Διαδικασίες μετάβασης στην Προγραμματική Περίοδο 2007 – 2013.

Γ.   Αναθεώρηση του ΚΠΣ 2000-2006
- Πρόταση αναθεώρησης του ΚΠΣ 2000 – 2006 και των Επιχειρησιακών Προγραμμάτων. 

-   Νέες δράσεις – Νέα χρηματοδοτικά εργαλεία.

       -  Χρονοδιάγραμμα υποβολής και έγκρισης από την Ε.Ε.
ΙII.      Ειδικά θέματα 

ΙΙΙα. Οριζόντιες Δράσεις

· Ενίσχυση ΜΜΕ στα ΠΕΠ.
· Δράσεις  Αστικής Ανάπλασης στα ΠΕΠ.

· Δράσεις προβολής και προώθησης προϊόντων στα ΠΕΠ.

· Παρουσίαση διαδικτυακών υπηρεσιών ΟΠΣ.

ΙΙΙβ. Εξέλιξη προκηρύξεων που αφορούν τη διαχείριση και την εφαρμογή του ΚΠΣ 2000 – 2006. Διασύνδεση των προκηρύξεων με το ΕΣΠΑ
· Συστήματα διαχείρισης και ελέγχου.

· Τεχνικοί Σύμβουλοι – Ενίσχυση ΦΥ.

· Auditors – Πιστοποίηση.

· ΕΣΠΕΛ.

· Δημοσιότητα Πληροφόρηση.

· Παρουσίαση προκήρυξης ΥΠΟΙΟ για Συνολικές Επιχορηγήσεις.

ΙΙΙγ. Ενημέρωση για το έργο της ΜΟΔ.

ΙV. Σύνοψη των συμπερασμάτων  των συνεδριάσεων των Υποεπιτροπών Ανθρωπίνων πόρων και Αγροτικής Ανάπτυξης
V.         4η Προγραμματική Περίοδος   2007 – 2013

· Πρόοδος διαδικασιών σχεδιασμού της νέας προγραμματικής περιόδου 2007 - 2013. Συνοπτική παρουσίαση 3ης εγκυκλίου.
· Συντονισμός με δράσεις αγροτικής ανάπτυξης και αναφορά στο ΕΣΠΑ.
· Εκ των προτέρων Αξιολόγηση (Ex Ante) του ΕΣΠΑ και των Επιχειρησιακών Προγραμμάτων της Προγραμματικής Περιόδου 2007 - 2013. Συνοπτική παρουσίαση εγκυκλίου.

· Διαδικασία Στρατηγικής Περιβαλλοντικής εκτίμησης. 

· Πρόοδος προετοιμασίας πλαισίου διαχείρισης, παρακολούθησης και υλοποίησης ΕΠ.
VI.      Έγκριση συμπερασμάτων της 9ης  συνεδρίασης της Επιτροπής Παρακολούθησης του ΚΠΣ 2000 – 2006.
Προγραμματισμός της επόμενης Επιτροπής Παρακολούθησης.
Η Επιτροπή Παρακολούθησης μετά από την παρουσίαση των θεμάτων και τη συζήτηση που ακολούθησε, κατέληξε στα παρακάτω συμπεράσματα και αποφάσεις:
1.
Πρόοδος υλοποίησης  του ΚΠΣ 2000-2006

Στο πλαίσιο της παρουσίασης της πορείας και των προοπτικών του ΚΠΣ 2000-2006, η Επιτροπή Παρακολούθησης διαπίστωσε τα ακόλουθα:

· Με βάση τα στοιχεία προόδου που έχουν καταχωρηθεί στο ΟΠΣ μέχρι 15.06.06 έχει δεσμευθεί με αποφάσεις ένταξης το 98,6% της συνολικής δημόσιας δαπάνης του Γ΄ ΚΠΣ, το οποίο, συμπεριλαμβανομένων και των αποθεματικών προγραμματισμού και επίδοσης, αντιστοιχεί  σε 33,7 δις €. Η δημόσια δαπάνη των ενταγμένων έργων, για τα οποία  έχουν αναληφθεί νομικές δεσμεύσεις ανέρχεται σε 23 δις €,  και  αντιστοιχεί στο 67,1% των πόρων της αναθεωρημένης δημόσιας δαπάνης του ΚΠΣ. Έχουν δε απορροφηθεί  15 δις € δημόσιας δαπάνης, ποσό που αντιστοιχεί σε 43,9% της συνολικής δημόσιας δαπάνης του ΚΠΣ. 

· Σε  ότι αφορά την αποφυγή των επιπτώσεων εφαρμογής του κανόνα αυτόματης αποδέσμευσης πόρων (κανόνας ν+2) , για το 2006, παρακολουθείται μέσω του συστήματος προβλέψεων της ΔΑ του ΚΠΣ, εφαρμόζονται τα προγράμματα επιτάχυνσης, λειτουργεί για δεύτερο έτος και με εντατικότερους ρυθμούς, η ειδική ομάδα κρούσης και εφαρμόζονται οι διαδικασίες εξυγίανσης και προγραμματικής υπερδέσμευσης των Επιχειρησιακών Προγραμμάτων. Η επίτευξη του στόχου, απαιτεί εντατικοποίηση των προσπαθειών των Διαχειριστικών Αρχών των Ε.Π. με το συντονισμό της Δ.Α. του ΚΠΣ, καθώς επίσης και  προώθηση προληπτικών και διορθωτικών ενεργειών για την αντιμετώπιση προβλημάτων που συνδέονται με την υλοποίηση και τον προγραμματισμό των Ε.Π.
Στην κατεύθυνση αυτή έχουν προωθηθεί ενέργειες επιτάχυνσης όπως:
· Πλήρη ενεργοποίηση του «Δικτύου Ν+2», ενός δικτύου στελεχών στα επιχειρησιακά προγράμματα με αποστολή την στενή παρακολούθηση της εξέλιξης της οικονομικής προόδου των προγραμμάτων και την τροφοδότηση της Διαχειριστικής Αρχής του Κ.Π.Σ. με τα απαραίτητα στοιχεία. 

· Προληπτική και καταλυτική επέμβαση των Ομάδων Κρούσης, σε όλη την χώρα, με σκοπό την επιτάχυνση των διαδικασιών ωρίμανσης, ένταξης και συμβασιοποίησης των έργων.

· Εντατικοποίηση των προσπαθειών με τη βοήθεια εργαλείων όπως, εγκύκλιοι, crash programs, εξυγίανση των Προγραμμάτων από κοιμώμενα έργα, παράλληλα με επαναλαμβανόμενες συναντήσεις με τις ΕΥΔ, στο πλαίσιο της διαδικασίας αναθεώρησης, που οδήγησε στη διευκόλυνση της ροής πληροφόρησης (μέσω αναγνώρισης των προβλημάτων) και γενικότερα στην εξέλιξη της υλοποίησης, προς την κατεύθυνση της ελαχιστοποίησης των κινδύνων και της αύξησης αποτελεσματικότητας των Προγραμμάτων.
· Κατακύρωση διαγωνισμού του διαγωνισμού για την πρόσληψη των 13 Τεχνικών Συμβούλων Υποστήριξης για τα τεχνικά έργα υποδομής 

Η Επιτροπή ενημερώθηκε για την πρόοδο των δράσεων  του ΚΠΣ 2000 – 2006 που συνάδουν με προτεραιότητες ΕΣΠΑ και ειδικότερα για τις δράσεις που σχετίζονται με:
· Την αγορά εργασίας (Labor market)
· Το Ηλεκτρονικό επιχειρείν

· Τις Κρατικές Ενισχύσεις και επιχειρηματικότητα
· Τα Διευρωπαϊκά Δίκτυα

2. Συστήματα διαχείρισης και ελέγχου
Η Επ.Παρακολούθησης εκτιμά ότι οι συνεχείς ενέργειες βελτίωσης των Συστημάτων Διαχείρισης και Ελέγχου (ΣΔ&Ε) του Γ’ ΚΠΣ συμβάλλουν στην ορθή λειτουργία των σχετικών διαδικασιών υλοποίησης των προγραμμάτων. Επίσης αναγνωρίζει τη σημασία της συστηματικής παρακολούθησης της εφαρμογής των ΣΔ&Ε, προκειμένου να λαμβάνονται όταν απαιτούνται τα αναγκαία διορθωτικά μέτρα.

3. Αναθεώρηση του ΚΠΣ 2000 - 2006
Η Επιτροπή Παρακολούθησης του ΚΠΣ συμφωνεί με τις βασικές κατευθύνσεις αναθεώρησης του ΚΠΣ και των Επιχειρησιακών Προγραμμάτων, διαχειριστικού και όχι στρατηγικού χαρακτήρα

 Η αναθεώρηση του 2006 του Κ.Π.Σ. των Επιχειρησιακών Προγραμμάτων και Κοινοτικών Πρωτοβουλιών, λαμβάνοντας υπόψη και τις αποφάσεις της 8ης συνεδρίασης της Επιτροπής παρακολούθησης, ολοκληρώνει τις στρατηγικές, διαχειριστικές και επιχειρησιακές παρεμβάσεις οι οποίες αναπτύχθηκαν μετά την ενδιάμεση αναθεώρηση προκειμένου να αντιμετωπιστούν εξελίξεις στα Ε.Π. της τρέχουσας προγραμματικής περιόδου και να προετοιμαστεί συνολικά το σύστημα για την ομαλή ολοκλήρωση της παρούσας περιόδου και τη μετάβαση στην επόμενη. 

Η αναθεώρηση αντιμετωπίζει την ανακατανομή πόρων σε τομείς παρέμβασης-πολιτικής που συμβάλλουν άμεσα στην ενίσχυση της σύγκλισης των ελληνικών Περιφερειών αλλά και στηρίζουν ουσιαστικά τις στρατηγικές ενίσχυσης της ανταγωνιστικότητας και των ανθρώπινων πόρων, της ελληνικής οικονομίας συμπεριλαμβανομένων και των δράσεων περιβάλλοντος και επιχειρηματικότητας στο πλαίσιο της περιφερειακής ανάπτυξης καθώς και των δράσεων Τεχνικής Βοήθειας. Παράλληλα, η ανακατανομή πόρων λαμβάνει υπόψη τις εκτιμήσεις χρονικής υστέρησης επίτευξης των επιδιωκόμενων στόχων σε ορισμένους τομείς καθώς και τους πόρους που απελευθερώνονται σε επί μέρους Προγράμματα λόγω εφαρμογής ενεργειών εξυγίανσης και επιτάχυνσης σύμφωνα με σχετικές οδηγίες της Δ.Α. του ΚΠΣ. 
Επίσης, η αναθεώρηση αντιμετωπίζει διαχειριστικές εκκρεμότητες, τεχνικού αλλά και ουσιώδους χαρακτήρα, που αφορούν  στην επικαιροποίηση και προσαρμογή των χρηματοδοτικών πινάκων, δεικτών, ποσοστών χρηματοδότησης
Βασικά θέματα τα οποία η αναθεώρηση συνυπολόγισε είναι:
1. Η αντιμετώπιση των έργων-γεφυρών και η αποσαφήνισή τους κατά τη διάρκεια της διαχείρισης του Γ΄ΚΠΣ η οποία θα ενισχύσει τη χρηματοδοτική ‘ασφάλεια’ των έργων και των Τελικών Δικαιούχων και θα συμβάλλει στην επίτευξη των στόχων επί της ουσίας, που είναι η ολοκλήρωση των έργων και η απόδοσή τους στο κοινωνικό σύνολο.
2. Επιλεξιμότητα δαπανών για την αγορά μη οικοδομημένων εδαφικών εκτάσεων  (Απαλλοτριώσεις)
3. Τροποποίηση Χρηματοδοτικών πινάκων ως αποτέλεσμα της τροποποίησης του ποσοστού συγχρηματοδότησης
4. Ρεαλιστική αποτύπωση των δεικτών των Επιχειρησιακών Προγραμμάτων και επάρκεια τεκμηρίωσης κάθε τροποποίησης δείκτη που περιλαμβάνεται στο Επιχειρησιακό Πρόγραμμα. Επικαιροποίηση των τιμών των δεικτών των Ε. Π. ώστε να μην υπάρχουν διαφορές με τις τιμές του ίδιου δείκτη που υπάρχει στο Συμπλήρωμα Προγραμματισμού.

5. Ανάδειξη /καταγραφή και ωρίμανση έργων τα οποία μπορούν να χρηματοδοτηθούν είτε από το Γ ΚΠΣ είτε από τη νέα Προγραμματική Περίοδο δημιουργώντας έτσι τις προϋποθέσεις για δυναμικότερη εκκίνηση της τέταρτης προγραμματικής περιόδου.
6. Δυνατότητα αξιοποίησης νέου χρηματοδοτικού εργαλείου (ταμείου δανείων) για την χρηματοδότηση έργων ανάπτυξης του ενδογενούς δυναμικού, στήριξης των πρωτοβουλιών τοπικής ανάπτυξης καθώς και επενδύσεων που συμβάλλουν στη βιώσιμη αστική ανάπτυξη.
Η Επιτροπή Παρακολούθησης του ΚΠΣ εξουσιοδοτεί τη Διαχειριστική Αρχή του ΚΠΣ να προβεί στις αναγκαίες ενέργειες με τις επί μέρους Διαχειριστικές Αρχές των Επιχειρησιακών Προγραμμάτων, προκειμένου να προωθηθούν με γραπτή διαδικασία έως στις 10 Ιουλίου οι σχετικές προτάσεις αναθεώρησης των Επιχειρησιακών Προγραμμάτων προς τις οικείες Επιτροπές Παρακολούθησης, ώστε να υποβληθούν μέχρι 17 Ιουλίου του τρέχοντος έτους οι αντίστοιχες προτάσεις προς την Ευρωπαϊκή Επιτροπή σύμφωνα με το χρονοδιάγραμμα που παρουσιάστηκε στην Επιτροπή Παρακολούθησης.  

4 .Ειδικά Θέματα
Οριζόντιες Δράσεις
4.1 Ενίσχυση ΜΜΕ στα ΠΕΠ 
Η Επιτροπή Παρακολούθησης του ΚΠΣ ενημερώθηκε για την πορεία υλοποίησης καθώς για το μελλοντικό σχεδιασμό των σχετικών δράσεων. Εξέφρασε την ικανοποίησή της για την επιτυχή ολοκλήρωση της διαδικασίας υποβολής στο πλαίσιο της 3ης προκήρυξης για την μεταποίηση και τον τουρισμό, τονίζοντας τη σκοπιμότητα αύξησης των διατιθέμενων πόρων προκειμένου να ενισχυθεί κατά το δυνατόν μεγαλύτερος αριθμός θετικά αξιολογημένων προτάσεων αλλά και να αντιμετωπισθεί το αυξημένο επενδυτικό ενδιαφέρον που αναμένεται στην επικείμενη προκήρυξη του τριτογενή τομέα. Επιπλέον, η Επιτροπή λαμβάνοντας υπόψη  τη δυναμική των σχετικών δράσεων, αναγνωρίζει την ανάγκη των απαραίτητων τροποποιήσεων και προσαρμογών στο πλαίσιο της επικείμενης αναθεώρησης των ΠΕΠ, ώστε να είναι δυνατή η υλοποίηση αντίστοιχων δράσεων σε όλους τους άξονες προτεραιότητας τους.
4.2 Μέτρα ωρίμανσης έργων/δράσεων για την 4η Προγραμματική Περίοδο 2007 – 2013.
Η Επιτροπή Παρακολούθησης του ΚΠΣ ενημερώθηκε για την πορεία της ενεργοποίησης των πόρων που έχουν προβλεφθεί στα Επιχειρησιακά Προγράμματα για την ωρίμανση έργων της Δ΄ Προγραμματικής Περιόδου. Καλεί του Προέδρους των Επιτροπών Παρακολούθησης των ΕΠ να μεριμνήσουν για την ταχεία προώθηση των απαιτούμενων ενεργειών και διαδικασιών προκειμένου να ολοκληρωθεί εγκαίρως η εκπόνηση των μελετών αυτών και να εξασφαλιστεί μια δυναμική εκκίνηση της νέας προγραμματικής περιόδου. 

4.3 Δράσεις  Αστικής Ανάπλασης στα ΠΕΠ.

Η Επιτροπή Παρακολούθησης του ΚΠΣ εκτιμά ότι οι νέες προτεινόμενες δράσεις αστικής ανάπλασης με παρεμβάσεις σε προσόψεις ιδιωτικών κτιρίων θα συμβάλλουν θετικά στη βελτίωση του αστικού δομημένου περιβάλλοντος, δεδομένου ότι υλοποιούνται σύντομα μέσα από απλουστευμένες διαδικασίες και διαφοροποιούνται από τις διαδικασίες υλοποίησης παρεμφερών δράσεων ως δημοσίων έργων αν και επιδιώκουν την συνέργεια και την συμπληρωματικότητα με αυτές. 

4.4 Δράσεις προβολής και προώθησης προϊόντων στα ΠΕΠ.

Η εκπόνηση και η εφαρμογή Επιχειρησιακού Σχεδιασμού  για την προώθηση και προβολή προϊόντων και κλάδων σε περιφερειακό επίπεδο, συμβάλει σημαντικά στην ενίσχυση της εξωστρέφειας των ελληνικών περιφερειών, στην προβολή του συγκριτικού πλεονεκτήματος των τοπικών οικονομιών και στην αξιοποίηση νέων και αναδυόμενων αγορών. 

Η Επιτροπή Παρακολούθησης θεωρεί ιδιαίτερα σημαντική την προσπάθεια προώθησης της παραπάνω δράσης, και ενόψει του αναπτυξιακού σχεδιασμού της επόμενης προγραμματικής περιόδου.
4.5 Παρουσίαση διαδικτυακών υπηρεσιών ΟΠΣ.
Όσον αφορά το Ολοκληρωμένο Πληροφοριακό Σύστημα, η Επιτροπή διαπίστωσε με ικανοποίηση, ότι έχει αναπτυχθεί ένα σύνολο διαδικτυακών υπηρεσιών, οι οποίες αποσκοπούν αφενός στην ευχερή ενημέρωση του ΟΠΣ και στην εκπαίδευση των χρηστών, αφετέρου στην αξιοποίηση της περιεχόμενης πληροφορίας από διάφορους τύπους χρηστών. Μεταξύ άλλων, οι υπηρεσίες αυτές συμβάλλουν στη μείωση της γραφειοκρατίας και την απλοποίηση των διαδικασιών, στην επικοινωνία μεταξύ των υπηρεσιών του Δημοσίου, των οργανισμών και των πολιτών.
Ιδιαίτερα, πρέπει να υπογραµµιστεί η πρόοδος στον τοµέα της αξιοποίησης δεδομένων. Η Επιτροπή ενημερώθηκε:

· για την διάθεση αναλυτικών δεδομένων στους χρήστες μέσω διαδικτύου,

· για την δημιουργία εφαρμογής με αξιοποίηση νέων τεχνολογιών πληροφορικής και διαδικτύου, που επιτρέπει στους χρήστες να πλοηγούνται στον χάρτη της Ελλάδας, να επιλέγουν τον τομέα ή/και τη γεωγραφική ενότητα (Περιφέρεια, Νομός, Δήμος) που τους ενδιαφέρει, και να αντλούν αναλυτική πινακοποιημένη πληροφορία για τα έργα του συγκεκριμένου τομέα και γεωγραφικής περιοχής

· για τις επιπλέον δυνατότητες ενημέρωσης των χρηστών μέσω δημοσίευσης στην ιστοσελίδα www.mnec.gr/ergorama, ανά τακτά χρονικά διαστήματα πινάκων, γραφημάτων και χαρτογραφικών απεικονίσεων δεδομένων των συγχρηματοδοτούμενων έργων και της πορείας εξέλιξης των προγραμμάτων.

Επίσης, σημαντική πρόοδος έχει σημειωθεί στον τομέα της παροχής Εκπαίδευσης προς τα στελέχη των Ειδικών Υπηρεσιών και των Τελικών Δικαιούχων με την ανάπτυξη ψηφιακού Εκπαιδευτικού Υλικού για τα υποσυστήματα του ΟΠΣ, για την Ηλεκτρονική Υποβολή δεδομένων στο ΟΠΣ και για το εργαλείο άντλησης δεδομένων Discoverer.

5. Εξέλιξη προκηρύξεων που αφορούν τη διαχείριση και την εφαρμογή του ΚΠΣ 2000 – 2006. Διασύνδεση των προκηρύξεων με το ΕΣΠΑ
Η Επ. Παρακολούθησης ενημερώθηκε για την πρόοδο των διαγωνισμών που συνδέονται με τη διαχείριση και εφαρμογή του ΚΠΣ 2000-2006, καθώς και τις ειδικότερες ενέργειες που συνδέονται με την προετοιμασία του ΕΣΠΑ. 

6. Συμπεράσματα της Υποεπιτροπής Ανθρωπίνων Πόρων και της Υποεπιτροπής Αγροτικής Ανάπτυξης
Η Επιτροπή Παρακολούθησης ενέκρινε τα συμπεράσματα της 8ης συνεδρίασης της Υποεπιτροπής Ανθρωπίνων Πόρων και της 7ης συνεδρίασης Υποεπιτροπής Αγροτικής Ανάπτυξης, τα οποία επισυνάπτονται στο Παράρτημα.
7. 4η Προγραμματική Περίοδος 2007 - 2013
7.1 Πρόοδος στις διαδικασίες σχεδιασμού
Η Επ. Παρακολούθησης ενημερώθηκε συνοπτικά για την πρόοδο κατάρτισης του Εθνικού Στρατηγικού Πλαισίου Αναφοράς το οποίο θα αποσταλεί άμεσα σε όλους τους φορείς προγραμματισμού (Υπουργεία και Περιφέρειες) για σχολιασμό.
Στη συνέχεια παρουσιάστηκε η  3η εγκύκλιος για την κατάρτιση των Επιχειρησιακών Προγραμμάτων της περιόδου 2007 – 2013, η οποία  έχει ήδη αποσταλεί από το ΥΠΟΙΟ, σε όλους τους φορείς Προγραμματισμού.

7.2 Εκ των προτέρων Αξιολόγηση (Ex Ante) του ΕΣΠΑ και των Επιχειρησιακών Προγραμμάτων της Προγραμματικής Περιόδου 2007 - 2013. Συνοπτική παρουσίαση εγκυκλίου.

Η Επιτροπή Παρακολούθησης του ΚΠΣ ενημερώθηκε για το περιεχόμενο της Εγκυκλίου για την Διεξαγωγή της εκ των Προτέρων (ex Ante) Αξιολόγησης των Επιχειρησιακών Προγραμμάτων της Περιόδου 2007-2013, την οποία η Διαχειριστική Αρχή του Κ.Π.Σ απέστειλε στις Διαχειριστικές και τις λοιπές αρμόδιες Αρχές. Στην Εγκύκλιο  παρουσιάζεται το γενικό πλαίσιο και οι βασικές κατευθύνσεις για την εκ των Προτέρων (ex Ante) Αξιολόγηση των Επιχειρησιακών Προγραμμάτων της Περιόδου 2007-2013, καθώς και η διαδικασία ανάθεσης, οργάνωσης και διαχειρισής της. Η ΔΑ του ΚΠΣ επέστησε την προσοχή στα ΔΑ των Ε.Π. για την αναγκαιότητα άμεσης ανάθεσης του έργου της εκ των προτέρων αξιολόγηση των νέων προγραμμάτων
Επίσης, η Επιτροπή ενημερώθηκε για την προκήρυξη της εκ των προτέρων αξιολόγησης του Εθνικού Στρατηγικού πλαισίου Αναφοράς. Το έργο το οποίο θα ανατεθεί το αμέσως επόμενο χρονικό διάστημα έχει στόχο τόσο να αξιολογήσει τις στρατηγικές κατευθύνσεις του ΕΣΠΑ, όσο και να υποστηρίξει το έργο της ΔΑ του ΚΠΣ στην ποσοτικοποίηση στόχων. Παράλληλα, θα ανατεθεί το έργο της εκτίμησης των μακροοικονομικών επιπτώσεων του ΕΣΠΑ με τη χρήση αποδεκτών και πιστοποιημένων μακροοικονομικών μοντέλων.
7.3 Διαδικασία Στρατηγικής Περιβαλλοντικής εκτίμησης. 

Η Επιτροπή Παρακολούθησης του Γ΄ ΚΠΣ, ενημερώθηκε από τον Γενικό Γραμματέα Περιβάλλοντος και Χωροταξίας κ. Δ. Κατσιγιάννης  σχετικά με την κατάρτιση Εγκυκλίου, που θα περιγράφει τις υποχρεώσεις των Αρχών Προγραμματισμού να ανταποκριθούν στις απαιτήσεις της οδηγίας 2001/42, καθώς επίσης και τη διαδικασία ανάθεσης, οργάνωσης και διαχείρισης της Στρατηγικής Περιβαλλοντικής Εκτίμησης των ΕΠ της προγραμματικής περιόδου 2007 – 2013. Για την κατάρτιση της εγκυκλίου αυτής συνεργάζονται οι αρμόδιες Υπηρεσίες του ΥΠΟΙΟ και του ΥΠΕΧΩΔΕ. Η ολοκλήρωση του κειμένου της Εγκυκλίου αναμένεται να γίνει άμεσα οπότε και θα αποσταλεί σε όλες τις Αρχές Προγραμματισμού.  

7.4 Πρόοδος προετοιμασίας πλαισίου διαχείρισης, παρακολούθησης και υλοποίησης ΕΠ.

Η Επιτροπή ενημερώθηκε για την πρόοδο των ενεργειών που συνδέονται με τη διαμόρφωση του νέου πλαισίου διαχείρισης, παρακολούθησης και υλοποίησης των ΕΠ της περιόδου 2007-2013.

Αναγνωρίζει ως ιδιαιτέρως θετικές τις ενέργειες βελτίωσης της αποτελεσματικότητας των νέων ΣΔ&Ε, τις απαιτήσεις ενδυνάμωσης της διαχειριστικής επάρκειας των τελικών δικαιούχων της νέας προγραμματικής περιόδου καθώς και τη διαβούλευση που αναπτύσσεται για το θέμα με τους εμπλεκόμενους φορείς και εταίρους. 
Ο ΠΡΟΕΔΡΟΣ ΤΗΣ ΕΠ. ΠΑΡΑΚΟΛΟΥΘΗΣΗΣ

ΤΟΥ ΚΠΣ 2000-2006

ΧΡΗΣΤΟΣ ΦΩΛΙΑΣ

ΥΦΥΠΟΥΡΓΟΣ

ΥΠΟΥΡΓΕΙΟΥ ΟΙΚΟΝΟΜΙΑΣ & ΟΙΚΟΝΟΜΙΚΩΝ

                 ΠΑΡΑΡΤΗΜΑ

ΚΠΣ 2000 – 2006

ΥΠΟΕΠΙΤΡΟΠΗ ΑΝΘΡΩΠΙΝΩΝ ΠΟΡΩΝ

8η ΣΥΝΕΔΡΙΑΣΗ

Αθήνα, 19 Ιουνίου 2006

ΣΥΜΠΕΡΑΣΜΑΤΑ

Η Υποεπιτροπή Ανθρώπινων Πόρων, η οποία συγκλήθηκε με την από 111529/05.06.2006 πρόσκληση του Προέδρου της και Γενικού Γραμματέα Διαχείρισης Κοινοτικών και Άλλων Πόρων Κωνσταντίνου Τσουτσοπλίδη στην 8η συνεδρίασή της στις 19 Ιουνίου 2006, πραγματοποιείται σε μια χρονική στιγμή εντατικοποίησης των προσπαθειών για την επιτυχή ολοκλήρωση του Γ’ ΚΠΣ, ενώ ταυτόχρονα συνεχίζεται με ταχείς ρυθμούς ο σχεδιασμός  των δράσεων της 4ης Προγραμματικής Περιόδου 2007 – 2013.

Εγκρίθηκαν τα πρακτικά της 7ης Συνεδρίασης Υποεπιτροπής Ανθρώπινων Πόρων και η ημερήσια διάταξη των εργασιών 8ης  Συνεδρίασης.

Κατά την κεντρική του εισήγηση, ο Πρόεδρος επισήμανε την επιτάχυνση του ρυθμού υλοποίησης των Επιχειρησιακών Προγραμμάτων και τόνισε ότι πρωταρχικός στόχος είναι η απεμπλοκή εκείνων των διαδικασιών και η επίλυση αυτών των προβλημάτων που αποτελούν τροχοπέδη στην έγκυρη και επιτυχή υλοποίηση δράσεων της τρέχουσας Προγραμματικής Περιόδου. 

Ενδεικτικά αναφέρθηκαν οι ενέργειες που πραγματοποιήθηκαν και αφορούν στη συνέχιση της συγχρηματοδότησης των Προγραμμάτων των Κοινωνικών Δομών, στην ενεργοποίηση του Εθνικού Συστήματος Σύνδεσης της Επαγγελματικής Εκπαίδευσης και Κατάρτισης με την Απασχόληση (ΕΣΣΕΕΚΑ) και στην ανάγκη επιτάχυνσης της υλοποίησης των δράσεων απασχόλησης στο πλαίσιο των Ολοκληρωμένων Παρεμβάσεων των ΠΕΠ. Επίσης έγινε αναφορά στους τρεις (3) άξονες της στρατηγικής του Υπουργείου Απασχόλησης και ΚΠ για την επόμενη προγραμματική περίοδο. 
Παρουσιάστηκαν οι φάσεις του Σχεδίου Δράσης για τη στήριξη της γυναικείας απασχολησιμότητας, σύμφωνα με τις οποίες η τελική υποβολή του θεσμικού πλαισίου έχει καθορισθεί για τις 30.4.2007. Σύμφωνα με τις δεσμεύσεις που έχουν αναληφθεί, το Σχέδιο υλοποιείται κανονικά εντός των προθεσμιών που έχουν τεθεί. Στο πλαίσιο αυτό έχει ήδη υποβληθεί άτυπα στην Ευρωπαϊκή Επιτροπή για τυχόν παρατηρήσεις, και ακολούθως θα υποβληθεί επισήμως την 10.7.2006.

Για τα θέματα της αξιολόγησης παρουσιάστηκαν η μεθοδολογία και τα βασικά ευρήματα δύο θεματικών μελετών αξιολόγησης  αναφορικά με  α) τις επιπτώσεις των κοινωνικών υπηρεσιών στην απασχόληση των γυναικών που αποδεσμεύονται από τη φροντίδα των εξαρτημένων μελών της οικογένειάς τους και β) τα αποτελέσματα και τις επιπτώσεις δράσεων κατάρτισης εργαζομένων του ιδιωτικού και δημόσιου τομέα. Επίσης έγινε αναφορά στην εκ των προτέρων αξιολόγηση των Ε.Π. του ΕΚΤ για την επόμενη προγραμματική περίοδο.

Για τα θέματα που αφορούν στην επίτευξη των στόχων του Εθνικού Προγράμματος Μεταρρυθμίσεων παρουσιάστηκε η συμβολή των δράσεων του ΕΚΤ ανά κατευθυντήρια γραμμή και ανά Επιχειρησιακό Πρόγραμμα. Ειδικότερα έγινε αναφορά στις οκτώ (8) κατευθυντήριες γραμμές (17-24) για την προαγωγή της απασχόλησης, της κατάρτισης και της εκπαίδευσης. 

Στη συνέχεια έγινε αναλυτική αναφορά ανά Επιχειρησιακό Πρόγραμμα, άξονα και μέτρο για τις εκτιμήσεις απορροφήσεων για τα έτη 2006, 2007 και 2008, ενώ παρουσιάστηκαν τα πιο σημαντικά μέτρα και δράσεις που θα συμβάλλουν με εντατικό και ολοκληρωμένο τρόπο στη διαδικασία επίτευξης του ανωτέρω στόχου της πλήρους απορρόφησης των προγραμμάτων. 

Όσον αφορά τα Μέτρα ΕΚΤ στα ΠΕΠ, τονίστηκε η σημασία τους, παρά το μικρό ποσοστό συμμετοχής τους στο σύνολο του προϋπολογισμού του ΕΚΤ στο Γ’ ΚΠΣ. Παρουσιάστηκε η εικόνα υλοποίησής τους μέχρι 01.05.2006 και συγκεκριμένα οι νομικές δεσμεύσεις και οι απορροφήσεις ανά Μέτρο και ανά ομάδα ομοειδών δράσεων. Τονίστηκε ότι τα Μέτρα των Ίσων Ευκαιριών και της Συνέργειας παρουσιάζουν μεγαλύτερα ποσοστά απορρόφησης, ενώ για τα τρία (3) Μέτρα των Ολοκληρωμένων Παρεμβάσεων έγινε αναφορά στις ιδιαιτερότητές τους και στους λόγους που αυτά παρουσιάζουν μικρότερα ποσοστά απορροφήσεων μέχρι τώρα. Επίσης, παρουσιάστηκαν οι εκτιμήσεις για τις απορροφήσεις μέχρι το τέλος της προγραμματικής περιόδου (βάσει του ισχύοντος προϋπολογισμού) και τονίστηκε ότι δεν θα υπάρξει πρόβλημα απορρόφησης των πόρων, δεδομένου ότι έχουν προβλεφθεί και εναλλακτικές ενέργειες για την περίπτωση που παρουσιαστεί κίνδυνος ελλειπούς απορρόφησης σε κάποιες δράσεις.

Ως προς τις ενέργειες πληροφόρησης και δημοσιότητας που θα αναληφθούν τα επόμενα έτη 2007 και 2008, θα πρέπει να δοθεί ακόμα μεγαλύτερη έμφαση στην πληροφόρηση των πολιτών ως άμεσων αποδεκτών των παρεμβάσεων του ΕΚΤ. Στο πλαίσιο αυτό κρίνεται αναγκαίος ο συντονισμός των δράσεων για την προβολή των εν λόγω παρεμβάσεων και των αντίστοιχων καλών πρακτικών σε Εθνικό επίπεδο.

Από την πλευρά των εκπροσώπων της Ευρωπαϊκής Επιτροπής έγινε μια παρουσίαση των αποτελεσμάτων και των συμπερασμάτων των ετήσιων συναντήσεων με τα Επιχειρησιακά Προγράμματα. Τονίσθηκε πως το βάρος σε αυτές τις συναντήσεις εστιάσθηκε σε θέματα που αφορούν την αξιολόγηση της ποιότητας των δράσεων, της πορείας απορρόφησης των πόρων και σε θέματα δημοσιότητας. 

Όσον αφορά το κείμενο για τη συνέχιση της συγχρηματοδότησης της λειτουργίας των Δομών, το οποίο περιλαμβάνεται στα κείμενα τόσο του ΚΠΣ όσο και των ΠΕΠ και του ΕΠΑΕΚ, αυτό θα πρέπει να τροποποιηθεί σύμφωνα με τα νέα δεδομένα και να ενσωματωθεί σε όλα τα προαναφερθέντα κείμενα.

Η Υποεπιτροπή Ανθρωπίνων Πόρων ολοκλήρωσε τις εργασίες της με την ανάγνωση και την έγκριση από τα μέλη των συμπερασμάτων της.

ΚΠΣ 2000 –2006

ΥΠΟΕΠΙΤΡΟΠΗ ΑΓΡΟΤΙΚΗΣ ΑΝΑΠΤΥΞΗΣ

7η ΣΥΝΕΔΡΙΑΣΗ

Αθήνα, 19 Ιουνίου 2006
ΣΥΜΠΕΡΑΣΜΑΤΑ

Η Υποεπιτροπή Αγροτικής Ανάπτυξης, η οποία συγκροτήθηκε με την αριθ. πρωτ. 14422/Κ.Π.Σ. 161/4.05-2001 (ΦΕΚ αριθ. φύλλου 536/9-05-2001)  Απόφαση του Υφυπουργού Εθνικής Οικονομίας και ισχύει μέχρι σήμερα, συνήλθε σήμερα, Δευτέρα 19 Ιουνίου 2006, στην Αθήνα, κατόπιν της υπ’  αριθμ. πρωτ. 794/ 5.6.2006 πρόσκλησης του Προέδρου της Υποεπιτροπής Αγροτικής Ανάπτυξης κ. Δημήτριου Παπαγιαννίδη, Ειδικού Γραμματέα Προγραμματισμού και Εφαρμογών Γ΄ ΚΠΣ.

Στη συνεδρίαση της Υποεπιτροπής Αγροτικής Ανάπτυξης παρέστη η πλειοψηφία των μελών, με δικαίωμα ψήφου και αφού διαπιστώθηκε απαρτία, σύμφωνα με το άρθρο 6 παρ. α του Κανονισμού Εσωτερικής Λειτουργίας της Επιτροπής που ορίζει ότι απαρτία υπάρχει όταν παρίσταται το 60 % των μελών με δικαίωμα ψήφου, εγκρίθηκε η ακόλουθη ημερήσια διάταξη:

I. ΕΙΣΑΓΩΓΙΚΟ ΜΕΡΟΣ

1. Εισήγηση Προέδρου της Υποεπιτροπής Αγροτικής Ανάπτυξης

2. Έγκριση ημερήσιας διάταξης

3. Έγκριση πρακτικών 6ης Υποεπιτροπής Αγροτικής Ανάπτυξης

ΙΙ. ΘΕΜΑΤΑ

1. Εξέλιξη των δράσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και διάρθρωση της Ελληνικής Γεωργίας. Ειδικότερα για:
· Επιχειρησιακό Πρόγραμμα (Ε.Π.) «Αγροτική Ανάπτυξη- Ανασυγκρότηση της Υπαίθρου 2000-2006» (ΕΠΑΑ-ΑΥ)

· Περιφερειακά Επιχειρησιακά Προγράμματα (ΠΕΠ) 2000-2006

· Επιχειρησιακό Πρόγραμμα Κοινοτικής Πρωτοβουλίας (Ε.Π. Κ.Π.) Leader+

· Έγγραφο Προγραμματισμού Αγροτικής Ανάπτυξης (ΕΠΑΑ)

2. Συγκριτική ανάλυση των έργων του ΕΓΤΠΕ-Π. αξιολόγηση των παρατηρήσεων. 

3. Πορεία των ΠΕΠ Ηπείρου, Νοτίου Αιγαίου και Κεντρικής Μακεδονίας (Δυνατά- Αδύνατα σημεία) στο πλαίσιο της Γ΄ Προγραμματικής Περιόδου και προετοιμασία για την επόμενη. 

4. Στρατηγική για την Αγροτική Ανάπτυξη κατά την Δ΄ Προγραμματική Περίοδο 2007-2013.

5. Γεωργική εκπαίδευση και κατάρτιση στο πλαίσιο της Δ΄ Προγραμματικής Περιόδου.

ΙΙΙ. ΔΙΑΦΟΡΑ

1. Συζήτηση για διάφορα θέματα

2. Συμπεράσματα της 7ης Υποεπιτροπής Αγροτικής Ανάπτυξης

Η Υποεπιτροπή Αγροτικής Ανάπτυξης μετά την παρουσίαση των θεμάτων και την ολοκλήρωση των εργασιών της:

ΑΠΟΦΑΣΙΣΕ

1. Την έγκριση της Ημερήσιας Διάταξης

Η Υποεπιτροπή Αγροτικής Ανάπτυξης ενέκρινε την ημερήσια διάταξη της 7ης Συνεδρίασης της Υποεπιτροπής Αγροτικής Ανάπτυξης.

2. Την έγκριση πρακτικών της 6ης Υποεπιτροπής Αγροτικής Ανάπτυξης

Η Υποεπιτροπή Αγροτικής Ανάπτυξης ενέκρινε τα πρακτικά της 6ης Υποεπιτροπής Αγροτικής Ανάπτυξης (7.12.2005).

Ενημερώθηκε:

· Για την πορεία υλοποίησης των 13 Περιφερειακών Επιχειρησιακών Προγραμμάτων (ΠΕΠ), του Ε.Π. «Αγροτικής Ανάπτυξης Ανασυγκρότησης Υπαίθρου» (ΕΠΑΑ-ΑΥ), της Κοινοτικής Πρωτοβουλίας LEADER+ και του Εγγράφου Προγραμματισμού Αγροτικής Ανάπτυξης (ΕΠΑΑ) όπου έχει παρατηρηθεί για την τρέχουσα περίοδο ικανοποιητική εξέλιξη στα γεωργοπεριβαλλοντικά.

Στα περισσότερα Επιχειρησιακά Προγράμματα διαπιστώθηκε  πρόοδος, καθώς οι νομικές δεσμεύσεις συνολικά ανέρχονται περίπου στο 70% και οι πληρωμές περίπου στο 40%. Για ορισμένα ΠΕΠ που ίσως αντιμετωπίσουν προβλήματα θα πρέπει να ενταθεί η συνεργασία με τις Κεντρικές Διαχειριστικές Αρχές. 

Από τους εκπροσώπους της Ε.Ε. έγινε παρατήρηση για μη ισόρροπη εξέλιξη όλων των μέτρων μετά από τόσες αναθεωρήσεις, θέμα που ανάγεται στον αρχικό προγραμματισμό και θα πρέπει να ληφθεί υπόψη στο σχεδιασμό της Δ’ Προγραμματικής Περιόδου

· Για τα βασικά σημεία της πρότασης Αναθεώρησης του ΕΠΑΑ-ΑΥ.

· Για τις δράσεις επαγγελματικής κατάρτισης και πληροφόρησης που ο αρμόδιος Οργανισμός ΟΓΕΕΚΑ «ΔΗΜΗΤΡΑ» υλοποιεί και σχεδιάζει, καθώς στην επόμενη περίοδο το σημαντικότερο κεφάλαιο, ιδίως στην Περιφέρεια, είναι η επένδυση στο ανθρώπινο δυναμικό. Τελικός σκοπός είναι οι αγρότισσες και οι αγρότες μας να αποκτήσουν τις απαραίτητες γνώσεις και δεξιότητες, ώστε να δημιουργήσουν οικονομικά βιώσιμες και ανταγωνιστικές γεωργικές εκμεταλλεύσεις με άμεση συνέπεια στην ισχυρή οικονομική ανάπτυξη της υπαίθρου, μέσα από την αειφορική χρήση των φυσικών πηγών.

· Γενικότερα, για τις δράσεις που πρόκειται να χρηματοδοτηθούν από το νέο Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), για το Εθνικό Στρατηγικό Σχέδιο Αγροτικής Ανάπτυξης (ΕΣΣΑΑ) που βρίσκεται στη φάση της τελικής του διαμόρφωσης μετά από διαβούλευση με τις αρμόδιες αρχές της Ε.Ε., και για το σχεδιασμό του Προγράμματος Αγροτικής Ανάπτυξης (ΠΑΑ) που ήδη έχει ξεκινήσει και για την κατάρτιση του οποίου απαιτείται συντονισμένη και στενή συνεργασία όλων των εμπλεκομένων φορέων κα Υπηρεσιών. 

Επεσήμανε:

· Την αναγκαιότητα επιτάχυνσης της υλοποίησης των Μέτρων και των δράσεων που χρηματοδοτούνται από το ΕΓΤΠΕ-Π τόσο στο Εθνικό Πρόγραμμα όσο και στα ΠΕΠ.

· Την ανάγκη να προωθηθούν άμεσα οι διαδικασίες για την ανάληψη των νομικών δεσμεύσεων που υπολείπονται για τη δέσμευση του συνόλου της Δημόσιας Δαπάνης του ΕΠΑΑ-ΑΥ, του LEADER+ και των ΠΕΠ που αντιστοιχεί στο ΕΓΤΠΕ-Π, προκειμένου να μην υπάρξουν προβλήματα στην εξέλιξη των ρυθμών υλοποίησης και την τήρηση των χρονοδιαγραμμάτων.

· Την σκοπιμότητα προώθησης της πρότασης αναθεώρησης του ΕΠΑΑ-ΑΥ, βάσει των γενικών κατευθύνσεων που εγκρίθηκαν κατά την 9η Συνεδρίαση της Επιτροπής Παρακολούθησης του ΕΠΑΑ-ΑΥ, των οδηγιών της Διαχειριστικής Αρχής του ΚΠΣ και των συμπερασμάτων της 9ης Συνεδρίασης της Επιτροπής Παρακολούθησης του Γ΄ ΚΠΣ, καθώς και των οδηγιών της Ευρωπαϊκής Επιτροπής, προκειμένου να διασφαλιστεί η αποτελεσματική ολοκλήρωση χωρίς απώλειες πόρων. Το ίδιο ισχύει κα για την επικείμενη αναθεώρηση του Ε.Π. Κ.Π. LEADER+ και των ΠΕΠ.  Σε ότι αφορά τα ΠΕΠ που έχουν διαθέσιμες πιστώσεις στο πρόγραμμά τους θα μπορούσε να προβλεφθεί στο πλαίσιο της Αναθεώρησης, η δυνατότητα χρηματοδότησης σχεδίων μεταποίησης και εμπορίας αγροτικών προϊόντων που θα εγκριθούν στο πλαίσιο της τρέχουσας προκήρυξης του ΕΠΑΑ-ΑΥ με τελικό δικαιούχο τη Διεύθυνση Προγραμματισμού και Γ.Δ. του Υπουργείου Αγροτικής Ανάπτυξης και Τροφίμων.

· Την ανάγκη επιτάχυνσης του ρυθμού πληρωμών των Ε.Π προκειμένου να τηρηθεί ο στόχος της επίτευξης του κανόνα ν+2 για το έτος 2006. Θα πρέπει να συνεχιστεί η εντατικοποίηση των προσπαθειών όλων των εμπλεκομένων φορέων είτε αυτοί είναι τελικοί δικαιούχοι, είτε είναι τοπικοί αναπτυξιακοί φορείς και εμπλέκονται άμεσα ή έμμεσα στην υλοποίηση των Προγραμμάτων. 
· Την αναγκαιότητα αποτελεσματικότερου συντονισμού των ενεργειών για τη διευθέτηση των προβλημάτων που προκύπτουν σε ότι αφορά την υλοποίηση δράσεων που συγχρηματοδοτούνται από το ΕΓΤΠΕ-Π, ιδιαίτερα στα ΠΕΠ.

· Την ανάγκη πρόβλεψης για την επόμενη Προγραμματική Περίοδο συγχρηματοδότησης δράσεων από τα Διαρθρωτικά Ταμεία (ΕΤΠΑ, ΕΚΤ) για την ανάπτυξη της υπαίθρου. Σε αυτή τη κατεύθυνση, προγράμματα επαγγελματικής κατάρτισης αγροτών θα μπορούν να γίνουν και από το Ευρωπαϊκό Κοινωνικό Ταμείο (ΕΚΤ), όπως γινόταν μέχρι σήμερα. Απαραίτητη βέβαια προϋπόθεση είναι ο συντονισμός των ενεργειών των Ταμείων, ώστε να καλύπτουν τις πραγματικές ανάγκες των περιοχών και να επιτυγχάνουν τον δύσκολο στόχο της ολοκληρωμένης ανάπτυξης. 

Διάφορα Θέματα
· Η επόμενη συνεδρίαση της Υποεπιτροπής Αγροτικής Ανάπτυξης προτείνεται να διεξαχθεί την προηγουμένη της επόμενης Συνεδρίασης της Επιτροπής Παρακολούθησης του Γ΄ ΚΠΣ. 

